Jelaskan Pendekatan dari Gagasan Sejahtera dalam bahasa melayu

Pendekatan yang diambil oleh Gagasan Sejahtera ialah pendekatan Budaya Politik Matang dan Sejahtera (BPMS). Pendakatan budaya politik ini menjadikan agenda perjuangan serta kepentingan rakyat mengatasi kepentingan kelompok kepartian tertentu; menyokong kebaikan semua pihak secara matang, serta menolak keburukan mana-mana pihak juga secara matang; politik berasaskan kebenaran, bukan berasaskan pembinaan persepsi semata-mata; politik damai dan diplomasi yang mana pertentangan ideologi perjuangan tidak boleh membawa kepada pertentangan fizikal, pergaduhan dan seumpamanya; dan politik berasaskan penyelesaian bukan politik berasaskan permasalahan.

Parti anggota dan rakan strategik

Gagasan Sejahtera dianggotai oleh parti-parti politik iaitu PAS, IKATAN dan BERJASA; serta sokongan daripada pertubuhan-pertubuhan bukan Kerajaan antaranya 200 NGO di bawah Kongres Rakyat, dan individu perseorangan seperti mantan Menteri Besar Selangor, Abdul Khalid Ibrahim  dan menjadi satu gagasan baru kepada landskap politik negara yang menekankan budaya berpolitik yang membawa kesejahteraan kepada rakyat keseluruhannya.